John Hick
<s>John Harwood Hick (Scarborough, 20. 1. 1922. – Birmingham, 9. 2. 2012), britanski filozof, teolog i akademik.</s><s>U filozofskoj teologiji dao je glavni doprinos teodiceji, eshatologiji i kristologiji, dok je u filozofiji religije izvršio velik utjecaj na epistemologiju religije i religijski pluralizam.</s>

<s>Karijera 
Među njegovim različitim akademskim pozicijama su: profesor emeritus filozofije religije na Univerzitetu Claremont (SAD), profesor emeritus teologije na Univerzitetu u Birminghamu i suradnik Instituta za napredno istraživanje u humanističkim i društvenim naukama na Univerzitetu u Birminghamu.</s><s>Ujedno je bio i podpredsjednik Britanskog društva za filozofiju religije i podpredsjednik Svjetskog kongresa religija.</s>

<s>Akademske godine 1986/1987. držao je prestižna Giffordova predavanja, a 1991. nagrađen je i Grawemeyerovom nagradom za religiju.</s>

<s>John Hick danas je najpoznatiji kao zagovornik religijskog pluralizma.</s><s>Započevši karijeru kao svojevrsni tradicionalni kršćanin, protestant, okrenuo se pluralizmu kao načinu pomirenja Božje ljubavi s činjenicama kulturnih i religijskih razlika.</s><s>Konzekvenca je to i njegova ranijeg rada u epistemologiji religije, u kojem je utvrdio da religiozno znanje nije različito od ostalog ljudskog znanja ukoliko je ono u temeljima stvar perspektive.</s>

<s>Opus 
Hick je napisao stotine knjiga i radova o predmetima svog istraživanja.</s><s>Knjige su mu prevedene na 16 jezika.</s><s>Jedan je od rijetkih filozofa religije koji je napisao značajnu knjigu u svakoj dekadi druge polovine 20. vijeka, od kojih je svaka izazvala brojne energične odgovore ostalih naučnika:
 Vjera i znanje (Faith and Knowledge, 1957),
 Zlo i Bog ljubavi (Evil and the God of Love, 1966),
 Smrt i vječni život (Death and Eternal Life, 1976),
 Interpretacija religije (An Interpretation of religion, 1989),
 Metafora utjelovljenog Boga (The Metaphor of God Incarnate, 1993).</s>

<s>Vanjske veze 
  Službene stranice Johna Hicka
  The John Hick Centre for Philosophy of Religion, University of Birmingham</s>

<s>Britanski filozofi
Britanski teolozi
Kršćanski filozofi
Analitički filozofi
Kršćanski teolozi</s>

